dbk.life

MAŠKARANI BAL ZA ODRASLE@Gruda
2026-02-06 21:00 - 2026-02-07 02:00 (Europe/Zagreb) | Dom kulture Gruda, Gruda, Gruda, Dubrovačko-neretvanska, 20215, Croatia
Dragi ljubitelji zabave i maškara, izvucite svoje najkreativnije kostime jer se na Grudi sprema luda noć!

​Društvo Naša djeca Gruda u suradnji s Gruda Openom s ponosom vas poziva na MAŠKARANI BAL ZA ODRASLE!

​ Lokacija: Dom kulture Gruda
Datum: Petak, 6.02.2026.
Vrijeme: Od 21:00 h

​Za vrhunsku atmosferu i ples do zore zadužen je Sabioncello
Band!

​Ne propustite priliku pokazati svoju maštovitost jer smo osigurali bogate nagrade za:

Najbolju grupnu masku
Najbolju pojedinačnu masku

​Ulaz je otvoren za sve koji su željni dobre zabave, smijeha i pravog maškaranog ludila.

Počešljajte perike i vidimo se pod maskama!

Cirque de Elyx
2026-02-06 23:00 - 2026-02-07 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
Ovo nije obična večer.🎪🎠
Ovo je Cirque de Elyx. 🤹🎩
Uđi u cirkus noći gdje je sve moguće.
Ritam vodi DJ Zafer. 🤡

BESPLATNA RADIONICA "KAKO IZRADITI DOBAR POSLOVNI PLAN"
2026-02-07 09:00 - 17:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
Želite li znati što banke i investitori zapravo traže dok čitaju vaš poslovni plan? Umjesto nagađanja, saznajte iz prve ruke od stručnjaka koji je godinama ocjenjivao kreditne zahtjeve i rizike.
Pridružite nam se u DURA-i, 7. veljače s početkom u 9h, i naučite kako pretvoriti svoju poslovnu ideju u dokument koji “prolazi”. Bez obzira planirate li sami pisati plan ili angažirati konzultanta, ova edukacija će vam razjasniti kako financijske institucije razmišljaju.
Gost predavač je Ozren Hudina, stručnjak s više od 16 godina iskustva u bankarstvu i konzaltingu, certificirani Management Consultant i ocjenjivač EU projekata.
Požurite s prijavom jer je broj mjesta u dvorani ograničen.
Poseban bonus: Na kraju radionice detaljno prolazimo kroz obrazac HZZ-a za mjeru samozapošljavanja!
Lokacija: DURA, Branitelja Dubrovnika 15 Online prijavnica: https://eventsnotebook.com/showEvent.php?id=742 Info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika.

TACOS&PIZZA DAY @ URBAN & VEGGIE
2026-02-07 10:00 - 17:00 | Urban & Veggie Restaurant, Obala Stjepana Radića 13, Dubrovnik, Dubrovačko-neretvanska, 20000, Croatia
Subota miriše na…
🌮 TACOSE I PIZZU 🍕
🫶 Za vas smo posebno pripremili:
🍕 Pizza 1 – 10 €
Tijesto od 00 brašna, crunchy bukovače, salsa od rajčice, pesto, krema od indijskog oraha i miso paste, svježa rikula
🍕 Pizza 2 – 10 €
Tijesto od 00 brašna, cheddar umak, salsa od rajčice, Urbana polpeta, THE smjesa (seitan, tofu, dimljeni okus), svježa rikula
🍕 Pizza 3 (Gluten Free) – 13 €
Bezglutensko tijesto (zobene pahuljice, slanutkovo brašno), rikula, cikla, špinat, spicy tofu, karamelizirani komorač, pesto od indijskog oraha i prehrambeni kvasac
🌮 Tortilje, hrskavi tofu u ljutom umaku, svježa salata, chilli majoneza i slatko-ljuti umak -10€
🌮 Seitan, dimljeni BBQ umak, “cheddar” i fermentirani luk – 10€
🌮 Gljiva portobello, pesto, pico de gallo umak, slatko-ljuti umak i klice s češnjakom – 10€
📍 Urban & Veggie, Obala Stjepana Radića 13
🗓️ Subota 7.2.
⏰ 10h – 18h
Rezervirajte svoj stol 📲 095 326 2568

ZOOTROPOLA 2 / Zootopia 2
2026-02-07 14:30 - 16:15, 2026-02-08 14:30 - 16:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
ZOOTROPOLA 2 – VRATILl SU SE ZEČICA IVA I LISAC NIKOLA!
Walt Disney Animation Studios predstavlja dugo očekivani nastavak Oscarom nagrađenoga filma iz 2016.
Pripremite se za još bržu, luđu i zabavniju utrku kroz grad u kojem je sve moguće! Nakon što tajanstveni Gary De’Snake sleti u Zootropolu i okrene sve naglavačke, odvažna policijska novakinja Iva i njezin šarmantni partner Nikola moraju krenuti u akciju, prerušiti se i istražiti najskrivenije četvrti grada – od vlažnih močvara do vrelih pustinjskih dina. Utrka s vremenom, neočekivani saveznici i humor od kojeg će cijela dvorana brujati – ZOOTROPOLA 2 širi svoj svijet i podiže uloge: prijateljstvo će se naći na kušnji, a svaki korak otkriva novu tajnu.

SVADBA
2026-02-07 16:30 - 18:00 | Kino dvorana Visia, Poljana Paska Miličevića 3, Dubrovnik, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

ŠKOLA ČAROBNIH ŽIVOTINJA 3 / School of Magical Animals 3
2026-02-07 16:30 - 18:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Novi nastavak popularnog obiteljskog serijala donosi još više avanture, simpatija, i naravno – još više čarobnih životinja koje izazivaju kaos i smijeh.
Ida se želi boriti za očuvanje prirode sa svojim razredom na godišnjem događaju Dana šuma. Helenina obitelj je na rubu bankrota – činjenicu koju pokušava zadržati u tajnosti dok provodi plan: mora uspjeti kao influencerica kako bi spasila svoju obitelj od propasti. Namjerava postići svoj cilj modnom revijom u prirodoslovnom muzeju. Međutim, modna revija zakazana je za isti dan kao i Idin Dan šuma…

CLAY OR PAINT AND WINE
2026-02-07 18:00 - 20:00 | Studio Slatko Kao Cukar, Nalješkovićeva 6, Dubrovnik, Dubrovačko-neretvanska, 20000, Croatia
SLATKO KAO CUKAR CLAY OR PAINT AND WINE
oslikaj dasku ili izradi predmet od gline po želji opusti se uz čašu (ili par) vina.
Dođi oslikati dasku ili izraditi predmet od gline. Kao i uvijek, čeka te dobra zabava i još bolje vino 🥂
SUBOTA 7.2 18:00- 20:00
* 35€

HAMNET
2026-02-07 18:15 - 20:15 | Kino dvorana Visia, Poljana Paska Miličevića 3, Dubrovnik, 20000, Croatia
Paul Mescal u ulozi Williama Shakespearea i oscarovka Chloé Zhao u ulozi redateljice, donose dirljivu priču o tragediji koja je oblikovala jedno od najvećih djela svjetske književnosti.
Filmska adaptacija svjetski hvaljenog i nagrađivanog romana Hamnet autorice Maggie O’Farrell zakoračuje u područje povijesne fikcije i donosi novu interpretaciju osobne tragedije Williama Shakespearea – gubitka 11-godišnjeg sina Hamneta. Upravo taj gubitak, vjeruje se, oblikovao je jedno od najslavnijih djela svjetske književnosti, dramu Hamlet, napisanu ubrzo nakon tragedije. Kroz perspektivu Shakespeareove supruge Anne, poznatije kao Agnes, roman i film istražuju posljedice obiteljske tragedije na njihove dvije preostale kćeri, od kojih je jedna bila Hamnetova blizanka, na njihov brak te na samu umjetnost.

LJUBAV KOJA OSTAJE / The Love That Remains
2026-02-07 18:30 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Godina dana u ruralnom Islandu, gdje umjetnica Anna i ribar Magnus navigiraju kroz rastavu braka pokušavajući pritom zadržati stabilnost za svoje troje djece (koje, izvanredno, glume troje stvarne djece redatelja Pálmasona). Snimljen na 35mm filmu i prožet naturalizmom i nadrealnim prizorima, film prikazuje gorko-slatku suštinu izblijedjele ljubavi i zajedničkih uspomena usred izmjene godišnjih doba. S razigranim skretanjima u komične i fantastične sekvence, Pálmasonov bolno iskren, crnohumorni portret stvoren je s dubokim razumijevanjem posebnosti svake obitelji. Film je premijerno prikazan u Cannesu gdje je pas Panda osvojio nagradu Palm Dog.

DJ MAHA & DJ LANE
2026-02-07 18:30 - 23:00 | Micro Caffe Bar, Bunićeva poljana, Dubrovnik, Dubrovačko-neretvanska, 20000, Croatia
Dobar House, poznate face i Micro đir se vraća!
Svrati, poslušaj, popij koju, ostani malo.. Vidimo se!

Između kamena i mora: tri glasa i jedna tišina
2026-02-07 19:00 - 20:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U intimnoj atmosferi ARL-a, trojica pjesnika, Almin Kaplan, Igor Borozan i Igor Knezović, otvaraju razgovor s moderatoricom Milanom Romić Viđen o poeziji i dnevnicima – o onomešto se zapisuje da bi se preživjelo i o onome što se izgovara tek u tišini.
Hercegovina i Dubrovnik u ovom razgovoru nisu samo mjesta, nego unutarnji pejzaži: kamen i more, odsutnost i pripadanje, granice koje se prelaze riječima.
Razgovor je zamišljen kao susret – blizak, nenametljiv i otvoren – za sve koji vjeruju da poezija još uvijek ima gdje biti tiha.
Vidimo se u subotu, 7. veljače 2026. u 19:00 sati!

Sudjeluju: Almin Kaplan, Igor Borozan i Igor KnezovićModeratorica: Milana Romić ViđenIlustracija: Sven KlobučarDizajn: Petra Milčki

LUD, ZBUNJEN, NORMALAN KVIZ
2026-02-07 19:00 - 22:30 | Caffe Bar Giro, Vukovarska ulica 34, Dubrovnik, 20000, Croatia
🎬 Kviz: Lud, Zbunjen, Normalan
🗓️ Subota, 7.2.
🕗 Početak u 19:00
💸 Kotizacija: 12 eura po ekipi (do 5 članova)
Pozivamo sve prave znalce, barske filozofe i ljubitelje legendarnih replika da nam se pridruže na kvizu posvećenom kultnoj seriji Lud, Zbunjen, Normalan! 🤯
Prisjetite se najboljih scena iz San Rema, Izetove životne mudrosti 🥃, Farukovih živčanih slomova i Marijinog beskrajnog strpljenja… i možda otkrijete tko je stvarno najnormalniji u vašem timu. 😄
📍Vidimo se u Giru, gdje će se kviz pretvoriti u pravu sarajevsku barsku sesiju – uz smijeh, glazbu i dobru dozu nostalgije.
👉 Prijavite ekipu na vrijeme – mjesta su ograničena, a Izet ne čeka nikoga!

HNK Zadar: Profesionalac
2026-02-07 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Gostujuća predstava HNK Zadar.
Dušan Kovačević rođen je 1948. godine u Mrđenovcu kod Šapca, Srbija. Diplomirao je dramaturgiju na Fakultetu dramskih umetnosti u Beogradu 1973. godine. Od samog početka karijere profilirao se kao jedan od najvažnijih dramskih pisaca svoje generacije.
Njegove prve drame, Maratonci trče počasni krug (1973.) i Radovan III (1973.), odmah su ga učinile prepoznatljivim glasom u kazalištu zahvaljujući mješavini crnog humora, groteske i apsurda. Tijekom sedamdesetih i osamdesetih godina napisao je niz tekstova koji su postali klasici jugoslavenskog kazališta i filma, poput Šta je to u ljudskom biću što ga vodi prema piću (1978.) i Klaustrofobična komedija (1987.).
Kovačević se istaknuo i kao scenarist nekih od najuspješnijih filmova jugoslavenske kinematografije, među kojima se posebno ističu Ko to tamo peva (1980.) i Balkanski špijun (1984.), potonji adaptiran iz vlastite drame.
Njegov komad Profesionalac (1990.) mnogi smatraju jednim od najvažnijih postjugoslavenskih dramskih tekstova, koji na satiričan način propituje odnos između represivnog aparata i pojedinca.
Kovačevićeva djela obilježena su spojem komike i tragedije, uz stalnu prisutnost političke satire i kritike društvenih apsurda. Njegove drame i scenariji prevedeni su na brojne jezike i izvođeni diljem Europe.
Profesionalac Dušana Kovačevića, klasik suvremene dramske književnosti i crna komedija, po prvi put se postavlja na scenu HNK Zadar, donoseći novi kazališni izraz koji kroz satiru, humor i tragiku istražuje nadzor, moć i osobnu slobodu.
Iako je nastao u specifičnom političkom i društvenom trenutku, Profesionalac ostaje iznimno relevantan jer zadire u univerzalne teme – sukob pojedinca i sustava, istinu i manipulaciju, kontrolu i slobodu. Kovačevićeva oštra satira razotkriva apsurdne mehanizme birokracije i institucija koje ljude svode na dosjee, brojeve i objekte promatranja, otvarajući pitanja o integritetu i identitetu.
Što znači očuvati vlastitu slobodu i dostojanstvo u svijetu u kojem su granice između morala i oportunizma zamagljene? Koja je težina naših odluka i koliko naši životi uopće vrijede unutar sustava koji sve reducira na poslušnost i kontrolu?
U ovoj adaptaciji, precizni dijalozi i groteskne situacije prožimaju se crnim humorom, balansirajući između smijeha i nelagode. Humor postaje način suočavanja s nemoći, ali i sredstvo preispitivanja stvarnosti.
Profesionalac na sceni HNK Zadar priča je o urušavanju ideala, prilagodbi kao nužnosti i pokušaju da se, unatoč svemu, pronađe vlastiti glas.
Filip Jurjević

BUGONIA
2026-02-07 20:30 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Iz vizionarskog uma redatelja Yorgosa Lanthimosa dolazi „Bugonia“ — eksplozivni psihološki triler koji pruža crnohumorni uvid u naše moderno doba ludila.
Provokativan i subverzivan, film prati dvojicu mladića opsjednutih teorijama zavjere koji izlaze iz svojih internetskih jazbina i otimaju Michelle, moćnu direktoricu korporacije za koju vjeruju da je izvanzemaljac poslan da nas uništi. Nakon što je okuju u podrumu i suoče se licem u lice s „neprijateljem“, obje strane — paranoidni zatočitelji u aluminijskim kapama i hladna, bezdušna korporativna izvršiteljica — uskoro se nađu u sukobu koji je jednako nepredvidljiv koliko i iznenađujuće dirljiv.
Film nose snažne glumačke izvedbe Jesseja Plemonsa, Emme Stone i debitanta Aidana Delbisa, a zahvaljujući vraški oštrom scenariju Willa Tracyja, Lanthimos stvara drsko originalan portret onoga što znači smijati se, plakati i zgražati se nad sudbinom čovječanstva.

Delumbija_DIY Event 004: Raspad iz Šibenika i Pardon iz Makarske
2026-02-07 20:30 - 2026-02-08 02:00 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
DALMACIJA PUNX
Jedna subota u mjesecu je rezervirana za delumbija_diy zabavu. U subotu 07.02. u Klubu Orlando za pogo ritam zaduženi su Raspad iz Šibenika i Pardon iz Makarske.
RASPAD
Raspad je šibenski hardcore punk bend osnovan 2007. godine. 2020. godine izdali su svoj prvi album “Dođi da ti objasnin”, a godinu nakon i EP “Oćemo još”. Bend čine Sensi na vokalu, Pape na gitari, Musa na basu i Hans na bubnjevima.
Bandcamp: https://raspad.bandcamp.com/
PARDON
Nastali 2022. kao ostaci ostataka nekadašnjih bendova u Makarskoj, vođeni punk-metal ludilom, uglavnom u “oi” i “thrash” maniru s dozom Dalmatinskog brzogorućeg temperamenta izdali smo prijatelje i svoj prvi album “Dalmatinska rapsodija” 2024. za PDV Records . Trenutno radimo na drugom albumu i imamo dobre vijesti, sviramo ih uživo pa očekujte sočne riffove, jake bubnjeve i masan bas.
I da se sve raspada tu subotu, pardona za nedolazak nema.
Pogo se plesat mora.
Plakat by: @negative_space26
Subota 07.02.2026.
Start: 20:30 (vrata) // 22:00 (prvi bend)
Udruga mladih Orlando
Ulaz besplatan. Nema šanka.
Bring your own booze.

MIMO – Live at Love Bar
2026-02-07 21:00 - 23:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Subota, 7.2.2026. 21:00 Love Bar Dubrovnik
MIMO donosi večer akustične glazbe u opuštenoj, intimnoj atmosferi. Na repertoaru su poznate strane pjesme i odabrani domaći hitovi…
Ulaz slobodan Rezervacije stolova preporučene

Svadbena noć@Elyx
2026-02-07 23:00 - 2026-02-08 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
🎊💃 Svadbena noć kakva se pamti
Prvi ples, drugi, treći… i onda sve dalje po osjećaju.
Elyx pretvara svadbeni ugođaj u čistu zabavu uz live DJ set.
Nazdravimo zajedno uz 50% OFF na boce do 01:00 h. 🍾

TORRES ALL NIGHT @ LAZARETI
2026-02-07 23:00 - 2026-02-08 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
Dragi prijatelji i obožavatelji cluba Lazareti,
ne propustite opasan plesnjak u subotu, 07.02.2026. kada iza pulta staje TORRES i vodi Vas kroj svoju elektro priču ni manje ni više nego ALL NIGHT!
Mi jedva čekamo, a Vi?
U međuvremenu bacite oko/uho:
Inspiriran underground scenom, Torres je početkom 2000-ih pokrenuo United Colors of House, a kasnije osnovao BitchBlack – projekt koji je izrastao u jedan od najprepoznatljivijih klupskih koncepata i booking agencija u regiji. Kroz BitchBlack ostvario je dugogodišnju rezidenciju te program elektroničke glazbe u kultnom dubrovačkom klubu Lazareti, jednom od ključnih mjesta lokalne underground scene.
Istodobno je intenzivno nastupao diljem Europe, s gotovo rezidencijalnim angažmanima u klubovima Macarena (Barcelona), Goa (Odesa), Camera Club (Vienna) te redovitim nastupima u klubu Biro (Podgorica), kao i odabranim gostovanjima u legendarnim underground klubovima poput KaterBlau (Berlin) i Batofar (Pariz).
Facebook:https://www.facebook.com/torresdbk
@tor_rentes

Kreativna radionica za djecu - Pokladna maska
2026-02-08 15:30 - 17:00 | Dubrovnik Social Art Hub, Kralja Tomislava 7, Dubrovnik, Dubrovačko-neretvanska, 20000, Croatia
Maškare su pred vratima!Na ovoj veseloj kreativnoj radionici djeca izrađuju svoju jedinstvenu pokladnu masku kao inspiraciju i pripremu za maškare.
Kroz igru, boje i maštu djeca istražuju likove, oblike i priče koje žele oživjeti, stvarajući masku koju će s ponosom nositi za maškare.
Trajanje: 90 minuta Sav materijal je osiguran Sok i grickalice Dubrovnik Social Art Hub
Prijave putem linka:https://l.instagram.com/…

BODLJIKAVA AVANTURA
2026-02-08 16:00 - 17:30 | Kino dvorana Visia, Poljana Paska Miličevića 3, Dubrovnik, 20000, Croatia
Hana je znatiželjna desetogodišnjakinja koja živi u svjetioniku i sanja o onome što joj najviše nedostaje – pravoj obitelji, punoj smijeha, topline i zajedničkih pustolovina. Kada upozna Waltera, dobroćudnog, ali pomalo umornog oca neobično velike obitelji zečeva, njihovi se svjetovi neočekivano isprepletu.Nakon neobičnog obrata sudbine, Walter kreće na putovanje bez sjećanja, a Hana vidi priliku za avanturu kakvu je oduvijek priželjkivala. Zajedno se upuštaju u maštovitu potragu u kojoj se granice između stvarnosti i fantazije brišu, a Walter se pretvara u hrabrog viteza iz svojih omiljenih stripova.
Ova šarmantna i topla priča o prijateljstvu, mašti i pronalasku obitelji na najneočekivanijim mjestima donosi avanturu koja će razveseliti i male i velike gledatelje..

SLATKO KAO CUKAR radionice
2026-02-08 18:00 - 19:30 | Studio Slatko Kao Cukar, Nalješkovićeva 6, Dubrovnik, Dubrovačko-neretvanska, 20000, Croatia
Pripremili smo vam tri nezaboravna dana radionica! 🥂
– Polaznici koji se prijave za dva datuma ostvaruju 15% popusta na ukupan iznos.
– Polaznici koji se prijave za sva tri datuma ostvaruju 25% popusta na ukupan iznos.
Opremite kuhinju najslađim kreacijama 🫶🏼
Vidimo se 🤍

Pjesme o djeci
2026-02-08 18:00 - 19:30 | Kazalište Marina Držića, Pred Dvorom 3, Dubrovnik, 20000, Croatia
Koncertna predstava za djecu i roditelje u režiji i izvedbi dubrovačkih glazbenika Srđana Petrica i Srđana Obada, na kojem možete poslušati pjesme o djeci od jednog i pjesme za djecu od drugog Srđana.
Uz pojavljivanje glumaca iz Kazališne družine “Kolarin” i projekcije Rele Petric, očekuje vas zabava za cijelu obitelj.

JEDAN OBIČAN INCIDENT / It Was Just an Accident
2026-02-08 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Kvar automobila dovodi jednu obitelj do mehaničara Vahida, bivšeg političkog zatvorenika, koji je uvjeren da je vozač zapravo njegov bivši mučitelj. Ta naizgled bezazlena nezgoda pokreće lavinu sve ozbiljnijih posljedica.
Renomirani iranski redatelj Jafar Panahi u ovom napetom, crnohumornom trileru osvete istražuje moralne pukotine koje otvara trauma, s filmom koji mu je donio Zlatnu palmu u Cannesu ove godine.
Prikaz društvene represije, neravnopravnosti žena, ali i duboki humanizam i humor u prikazima iranske svakodnevice Panahiju su donijele glavne nagrade svih najprestižnijih svjetskih festivala, zbog čega je nerijetko bio izložen političkoj cenzuri i sankicioniran od strane iranskih vlasti, a i ovaj je film snimio u tajnosti.
*** Cannes Film Festival 2025 – nagrada Zlatna palma / Sydney Film Festival 2025 – Sydney Film Prize (najbolji film)

Najstarije piramide na Zemlji – Kod Plejada u bosanskim piramidama
2026-02-08 18:00 - 20:00 | Rixos Libertas Dubrovnik, Liechtensteinov put 3, Dubrovnik, 20000, Croatia
OTKRIĆA KOJA MIJENJAJU SLIKU CIVILIZACIJE
NAJSTARIJE PIRAMIDE NA ZEMLJI – KOD PLEJADA U BOSANSKIM PIRAMIDAMA
Najveće i najkontroverznije arheološko otkriće današnjice stiže u Hrvatsku!
Svjetski poznati istraživač dr. Semir Osmanagić donosi predavanje koje ruši službenu povijest i otvara vrata znanju drevnih civilizacija.
Piramide nisu grobnice.
One su energetski strojevi, precizno projektirani, savršeno orijentirani i povezani s kozmičkim ciklusima i zviježđem Plejada.
Tijekom ekskluzivnih predavanja publika će saznati:
• zašto su bosanske piramide najveće i najstarije na svijetu
• kako piramidalne strukture generiraju i pojačavaju energiju
• rezultate mjerenja elektromagnetskih, ultrazvučnih i drugih fenomena
• što se događa u podzemnim tunelima Ravne, gdje su izmjerene iznimno povoljne frekvencije za ljudski organizam
• svjedočanstva posjetitelja o poboljšanju zdravlja, vitalnosti i svijesti
• zapanjujuću povezanost piramida s kozmičkim znanjem drevnih kultura
Ovo nije obično predavanje.
Ovo je poziv na buđenje, preispitivanje povijesti i razumijevanje stvarne uloge čovjeka u svemiru.

nedjelja, 8. 2. 2026.
Kongresna dvorana „Mistral“, hotel Rixos
Liechtensteinov put 3, 20000 Dubrovnik
Početak: 18:00
Donacijska ulaznica: 10 € (na ulazu)

Više informacija o predavaču:
www.semirosmanagic.com
Ovo predavanje nije samo pogled u prošlost – to je ključ za razumijevanje budućnosti.

Kreativna radionica za odrasle - Pokladna maska
2026-02-08 18:00 - 20:00 | Dubrovnik Social Art Hub, Kralja Tomislava 7, Dubrovnik, Dubrovačko-neretvanska, 20000, Croatia
Maškare kao prostor igre, slobode i transformacije.
Ova radionica poziva vas da stvorite vlastitu pokladnu masku kao osobnu inspiraciju za maškare – simbol igre, skrivenog i otkrivenog dijela sebe.
Uz čašu kvalitetnog vina lokalnih vinara i stručno vodstvo akademski obrazovane umjetnice, u toploj atmosferi nastaje vaša maska spremna za maškare.
Trajanje: 2 sata Sav materijal je osiguran Vino i grickalice Dubrovnik Social Art Hub
Prijavi se putem ovog linka:https://l.instagram.com/…

Radionica Sv. Vlaha i radionica keramike
2026-02-08 18:00 - 20:00 | vukoja.art, Iva Vojnovića 55, Dubrovnik, Dubrovačko-neretvanska, 20000, Croatia
Dižemo radionice na novu razinu
Nešto novo i drugačije!
Prva u nizu Sv. Vlaho, Grad i dobra energija
08.02. Radionica Sv. Vlaha uz dj-a i stare hrvatske hitove (Ibrica Jusić, Tereza Kesovija, Oliver… )
12.02. Radionica keramike uz dj-a i pre-Valentine’s party

POZIV U POMOĆ / Send Help
2026-02-08 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od vizionarskog redatelja Sama Raimija (Spider-Man, Evil Dead) dolazi mračno duhoviti psihološki triler s Rachel McAdams i Dylanom O’Brienom u glavnim ulogama.
Kad se dvoje kolega nakon avionske nesreće nađu zarobljeni na pustom otoku, prisiljeni su ostaviti prošle sukobe iza sebe i udružiti snage kako bi preživjeli. No, ono što počinje kao borba protiv prirode ubrzo se pretvara u mračnu, duhovitu i napetu borbu volje i razuma – u kojoj nije sigurno tko će prvi izgubiti kontrolu.

Dani otvorenih vrata - Isprobaj satove besplatno i osjeti atmosferu
2026-02-09 08:30 - 2026-02-13 17:00 | Zen & Zest, Kralja Tomislava 7, Dubrovnik, Dubrovačko-neretvanska, 20000, Croatia
Isprobaj satove s rasporeda potpuno besplatno i osjeti atmosferu, učitelje i stil rada.A ako se odlučite učlaniti udvoje, čeka vas dodatnih 10% popusta na članarine Dođi sam/a ili povedi nekoga tko ti je drag.Veselimo se upoznati te! Zen & Zest studio 9.2.-14.2.Rezervacija mjesta putem DM-a ili na mail info@zen-zest.com
